ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ደሞክራስያዊት ሪፓብሊክ ኮንጎ፡ ብለበዳ ሕማም ንፍዮ ኣሰታት 5 ሽሕ ሰባት ሞይቶም 22 ሕዳር 2019 ምንጪ ስእሊ, AFP/GETTY ኣብ ደሞክራስያዊት ሪፓብሊክ ኮንጎ፡ ኣብዚ ዓመት'ዚ ጥራይ ብሰንኪ ለበዳ ሕማም ንፍዮ ኣስታት 5 ሽሕ ሰባት ሞይቶም። እቲ ሕማም ኣብ ኩለን ዞባታት እታ ሃገር ከም ዝተራእየ ከኣ ሰብመዚ ጥዕና ሓቢሮም። ርብዒ ካብ ህዝቢ እታ ሃገር'ውን ብሕማም ንፍዮ ተለኺፎም ኣለው። ዓለማዊ ውድብ ጥዕና፡ ካብ ዓለም ዝዓበየን፡ ቕልጡፍ ዝላባዕ ዘሎ ሕማም ክብል ገሊጽዎ። ሕማም ንፍዮ፡ ኣብ ዝሓለፈ 15 ኣዋርሕ ጥራይ፡ ክልተ ዕጽፊ ናይቶም ብኢቦላ ዝሞቱ ሰባት ምቕታሉ ሰብ መዚ ጥዕና ሓቢሮም። መንግስቲ ኮንጎን ዓለማዊ ውድብ ጥዕናን፡ ነቲ ለበዳ ንምቑጽጻር፡ ካብ መስከርም ጀሚሮም ንልዕሊ ሸሞንተ ሚእቲ ሽሕ ቖልዑት ክታበት ክህቡ ጀሚሮም ኣለው። እንተኾነ ግን፡ ብሰንኪ ድኹም ትሕተ-ቅርጽን፤ ኣብ ማእከላት ጥዕና ዘጋጥም ዘሎ መጥቃዕትን ከምቲ ዝድለ ክቆጻጸርዎ ኣይከኣሉን። ዝበዝሑ በቲ ሕማም ተጠቒዖም ዘለው ከኣ ሕጻናት እዮም። ኢቦላ ንምንታይ ዳግማይ ተላዒሉ?
